U noći s četvrtka na petak, nešto iza jedan sat, u fizičkom obračunu kraj Pothodnika na Rivi teško je ozlijeđen 27-godišnji D.I. koji je je hitno prebačen u bolnicu gdje je smješten na Jedinicu intenzivnog liječenja.



Kako doznajemo, nastradao je u tučnjavi s 34-godišnjim Australcem A.H.C. Kirckmanom koji je priveden i nakon saslušanja u policiji sproveden u pritvor.



Kako je utvrđeno, Australac je u krvi imao 2 g/kg alkohola, a incident se dogodio ispred popularnog noćnog kluba.



Prema informacijama koje smo dobili iz KBC-a Split, ozlijeđeni mladić podrijetlom iz Bosne koji živi u Beču, jutros je ipak prebačen s Jedinice intenzivnog liječenja na Odjel neurokirurgije. On je na JIL primljen zbog malog krvarenja na površini mozga, budući je tijekom tučnjave dobio udarac u glavu koji mu je raspuknuo lubanju.



Kako neslužbeno doznajemo, život mu više nije ugrožen, dobro se oporavlja te već komunicira s osobljem bolnice.



